اسپانیالی آرکئولوگ‌لار میلاددان قاباق 1075 ایله 664 ایللری آراسیندا یاشامیش اولابیله‌جیی تخمین ائدیلن مین ایللیک بیر مومیا کشف ائتدی.
مصرین اقصر شهرینده تاختا بیر قبیر ایچینده تاپیلان مومیانین اوزرین‌دکی بویا‌لارین هله ییپرانما‌دان جان‌لی‌لیغینی قورودوغو گؤرولور.
مومیانین، آمئنرنف آدلی بیر اصیل‌زاده‌یه عاید اولدوغو تخمین ائدیلیر.
آمئنرنفین اسکی مصرده ساواشچی کرال اوچونجو تحتمس‌ون کؤمکچی‌لیگینی ائتمه‌سی و کرال خالقینا خیدمت ائتمک‌دن مسئول اولماسی سببیله اصیل‌زاده اولدوغو ایفاده ائدیلیر.
سرت بیر کارتون قوتونو آندیران مومیانین ایچینده اولدوغو تابوتلوق، گونئی مصرده آچیق بیر موزه شهر اولان اقصرده ساواشچی کرال تحتمس‌ون مزاری‌نین یاخینلیغیندا تاپیلدی.
مصر خاندانی‌نین 18.جی فرعونو اولان کرال اوچونجو تحتمس دؤورونده امپراتورلوغون یؤنه‌تیمینه یئنی تمل‌لر اکله‌مه‌سی سببیله اؤلکه‌نین بؤیوک بیر سایقینلیق قازاندیغی بیلینیر.
